CELEX: 62018TN0457
Language: mt
Date: 2018-07-25 00:00:00
Title: Kawża T-457/18: Rikors ippreżentat fil-25 ta’ Lulju 2018 – Zotkov vs Il-Kummissjoni

24.9.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 341/23
            
         
      Rikors ippreżentat fil-25 ta’ Lulju 2018 – Zotkov vs Il-Kummissjoni
      (Kawża T-457/18)
      (2018/C 341/34)
      Lingwa tal-kawża: il-Bulgaru
      
         Partijiet
      
      
         Rikorrent: Rossen D. Zotkov (Brussell, il-Belġju) (rappreżentant: N. Stankov, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tordna l-annullament tad-Deċiżjoni tal-konvenuta Nru Ares (2018) 2294884 tat-30 ta’ April 2018 u r-reviżjoni tagħha fir-rigward tat-talba tiegħu għal allowance għall-ġenituri tiegħu, wara aġġustament tal-kalkolu fid-dawl tal-motivi u tal-argumenti mressqa minnu.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi:
      
                  1.
               
               
                  L-ewwel motiv huwa bbażat fuq l-interpretazzjoni tad-Deċiżjoni tal-Kummissjoni Nru 50-2004/28.5.2005 min-naħa tal-konvenuta (u fuq il-kalkolu finanzjaru dderivat minn din l-interpretazzjoni) fir-rigward tal-applikazzjoni fil-prattika ta’ din id-deċiżjoni għall-evalwazzjoni ta’ persuni li huma l-proprjetarji tar-residenza tagħhom stess, interpretazzjoni u kalkolu li fil-fehma tar-rikorrent huma żbaljati:
                  
                              —
                           
                           
                              lakuni fl-interpretazzjoni mill-perspettiva tan-natura (finanzjarja) speċifika tas-suġġett irregolat mill-imsemmija deċiżjoni tal-Kummissjoni,
                           
                        
                              —
                           
                           
                              interpretazzjoni bbażata fuq preżunzjonijiet li oġġettivament huma impossibbli,
                           
                        
                              —
                           
                           
                              l-interpretazzjoni mogħtija mill-konvenuta twassal għal kontradizzjonijiet interni bejn partijiet individwali tal-imsemmija deċiżjoni tal-Kummissjoni meta dawn jiġu eżaminati flimkien u mhux individwalment,
                           
                        
                              —
                           
                           
                              interpretazzjoni suġġettiva u kontenzjuża ta’ termini, kunċetti u espressjonijiet użati fit-test tal-imsemmija deċiżjoni tal-Kummissjoni, li s-sens tagħhom huwa ambigwu minn perspettiva lingwistika u/jew ġenerali,
                           
                        
                              —
                           
                           
                              preferenza favur indikaturi teoretiċi għal elementi finanzjarji individwali li fir-rigward tagħhom huma disponibbli indikaturi fattwali.
                           
                        
            
                  2.
               
               
                  It-tieni motiv huwa bbażat fuq l-interpretazzjoni tad-Deċiżjoni tal-Kummissjoni Nru 50-2004/28.5.2004 min-naħa tal-konvenuta (u fuq il-kalkolu finanzjaru dderivat minn din l-interpretazzjoni) fir-rigward tal-applikazzjoni fil-prattika ta’ din id-deċiżjoni għall-użu ta’ koeffiċjent fir-rigward tal-pajjiż, interpretazzjoni u kalkolu li fil-fehma tar-rikorrent huma żbaljati:
                  
                              —
                           
                           
                              interpretazzjoni u applikazzjoni ta’ koeffiċjent għal element konkret tal-kalkolu finanzjarju li jikkontradixxu n-natura u l-loġika stess ta’ dan il-koeffiċjent minn perspettiva finanzjarja teoretika u prattika.